**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 149**

(protokols Nr. 6, 33. p.)

**Par līdzfinansējuma piešķiršanu biedrībai “Pauze AD” dalībai LEADER projektu konkursā**

Madonas novada pašvaldībā saņemts biedrības “Pauze AD” iesniegums (reģistrēts Madonas novada pašvaldībā 07.02.2025 ar Nr. 2.1.3.1/25/565) ar lūgumu piešķirt līdzfinansējumu dalībai LEADER projektu konkursā 10% apmērā no kopējām projekta izmaksām.

Biedrība “Pauze AD” plāno iesniegt pieteikumu Madonas novada fonda izsludinātajā LEADER projektu konkursā projekta „Darbojies kopā, savas kopienas lokā!” aktivitāte C0LA19.22.07 Praktiskas prasmes un zināšanas Sabiedrības īstenotas aktivitātes. Kopējā projekta izmaksu summa ir EUR 1100.00 (viens tūkstotis viens simts *euro*, 00 centi), nepieciešamā līdzfinansējuma summa ir EUR 110.00 (viens simts desmit *euro*, 00 centi).

Projekta ietvaros plānots apgūt prasmes strādāt ar filcu, veidot cepures no kļavu lapām, apgūt piparkūku apgleznošanas tehniku un citas dzīvei noderīgas prasmes. Visiem interesentiem nodarbības un tajās izmantojamie materiāli būs pieejamas bez maksas.

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt biedrībai “Pauze AD” līdzfinansējumu dalībai LEADER projektu konkursā “Praktiskas prasmes un zināšanas” EUR 110.00 (viens simts desmit *euro*, 00 centi) apmērā, bet ne vairāk kā 10% no kopējās tāmes summas, projekta apstiprināšanas gadījumā.
2. Līdzfinansējumu piešķirt no Attīstības nodaļas 2025. gada budžeta pozīcijas “Atbalsts nevalstiskajām organizācijām”, kods: 1501.14

Domes priekšsēdētājs A.Lungevičs

*A. Noviks 28378298*